en en en en en id en en fr ms ca id en en en id en en fr ms ca id en id id id id id id id id id ms id id id id id id id id id id id en en id id ms id id id ms en en en de en en nl en en en id id en id it id it id pt en ms id en eu en id en en en jv en en en id en en en id en en en id en en en id en fr en ms en en en id en en en id en en en id en id en id war en en en id it en en en id en de en id id sw en en en lv id id id ms en ms en id en ro en en en id it en en en ms ms ms en en en id en en en en en fa en en en en en en es en en ms en fr en en en en en id en en
Menyertai ‘Ottoman Culture and History Summer School’ di Istanbul – Saifulislam.Com
Thursday , September 1 2022
Sudah lama saya membaca dan cuba memahami tentang sejarah Daulah Uthmaniah.
Membaca kerana ingin tahu, membaca kerana berminat, membaca kerana jatuh cinta, dan menterjemahkan hasil bacaan itu dalam tulisan, ceramah dan perbualan harian.
Masanya sudah tiba, pembacaan naik ke peringkat mengkaji.
Mengkaji bukan hanya berbekalkan kerajinan membaca, tetapi mengkaji dengan cara yang betul, tahu membezakan antara sumber yang benar dengan sumber yang salah, boleh membezakan di kalangan sumber yang benar itu, mana yang lebih utama antara satu sama lain.
Mengkaji bukan sekadar mengandai-andai sendiri maksud fakta yang ditemui, tetapi menafsir dan membahaskannya berdasarkan asas yang benar.
Saya selalu seperti tidak begitu ‘bernasib baik’ di dalam akademik. Ijazah sarjana muda saya mengambil masa yang amat lama untuk selesai. Untuk pengajian di peringkat sarjana (masters), saya diterima di QUB Belfast di dalam bidang Sosiologi Agama, tetapi menghadapi kekangan kewangan. Saya tidak mendaftar. Kemudian saya menyambung pengajian sarjana di The Open University UK, di bidang Pendidikan. Baru separuh jalan, saya ditimpa penyakit TB yang menyerang kelenjar limfa dan terpaksa dirawat selama 6 bulan. Pengajian terbantut. Tahun berikutnya saya menyambung semula pengajian yang sama, tetapi terpaksa kembali ke tanah air dan pengajian itu ditinggalkan.
Saya telah menyambung pengajian sarjana di UIAM pada tahun 2006 di bidang Sejarah di bawah Sains Sosial, telah menyempurnakan coursework dengan cemerlang, tetapi terkandas di peringkat penulisan tesis. Mungkin kerana kurangnya penekanan kepada kaedah penyelidikan, peringkat menulis amat sukar dan progresnya perlahan. Penyelia saya keluar dari UIAM dan saya juga terkandas tanpa menamatkannya.
Usia bertambah. Masa terus berjalan. Minat kepada sejarah tidak pernah pudar. Tahun 2012 saya mendesak diri untuk memulakan kembali langkah. Saya mendaftar sebagai pelajar sepenuh masa di Fakulti Pengajian Islam UKM di dalam program Sarjana Pengajian Islam pengkhususan Pengajian Arab dan Tamadun Islam. Fokus saya masih dengan Daulah Uthmaniah.
Hikmahnya UKM sebagai universiti penyelidikan, semenjak hari pertama pengajian saya dan rakan-rakan sudah diasak dengan penyelidikan. Kami dilatih tubi untuk tahu membuat tinjauan literatur, menganalisanya, mencari lompang pengetahuan (gap of knowledge) di dalam kajian masing-masing, menimbulkan problem statement yang tulen dan seterusnya kami dilambakkan dengan assignment demi assignment yang amat berat.
Namun keperitan ini sangat dialu-alukan. Ia benar-benar menepati pepatah kita yang menyebut:
Berakit-rakit ke hulu, berenang-renang ke tepian,
Semester 1 selesai dengan baik, Alhamdulillah. Keputusan peperiksaan juga memberangsangkan. Terima kasih kepada pensyarah-pensyarah yang tekun mengajar, menyelia, menegur malah sering juga menghiburkan hati kami. Saya juga semakin fokus dan jelas arah kajian yang hendak dihala. Biar pun dari kaca mata kerjaya, saya tidak pasti apa prospek pekerjaan pada masa ini dan di masa hadapan, saya tekad untuk memberi sepenuh jiwa dan raga kepada tuntutan akademik ini.
Semasa cuti semester, saya terbang ke Turki selama 3 minggu untuk mengumpul bahan-bahan rujukan untuk penulisan disertasi. Sama seperti ramai rakan yang lain, adakalanya kami kena seimbangkan di antara impian dan kemampuan. Kajian saya untuk disertasi membabitkan kajian biografi, bibliografi dan seterusnya sejarah intelektual seorang tokoh yang hidup pada kurun ke 16 Daulah Uthmaniah. Rujukan-rujukan primer serta kajian-kajian semasa mengenainya hampir tiada di tanah air. Saya perlu ke Turki untuk mencarinya.
Syukurlah, Allah memberikan begitu banyak kemudahan. Dalam kekangan kewangan, masa, komitmen keluarga, Allah temukan saya dengan ramai insan berbudi dan mulia hati, membantu saya di dalam perjalanan tersebut. Alhamdulillah, 3 minggu di Turki, saya berjaya mengumpulkan bahan-bahan rujukan yang diperlukan.
Semester kedua datang bersama enam lagi subjek untuk disempurnakan. Cabarannya sama seperti di semester satu, namun kejelasan fikiran terhadap kajian, bertambah dengan baik.
Tidak saya nafikan, bebanan fizikalnya sungguh luar biasa. Hingga saya berdoa kepada Allah agar janganlah saya diserang sakit jantung, kerana keletihan yang melampau terutamanya di musim peperiksaan dan menyiapkan tugasan akademik. Saya kira, bukanlah kerana pengajian itu terlalu sukar, tetapi lebih kepada kelemahan saya untuk segera menyesuaikan diri dengan mood akademik serta meninggalkan kehidupan silam yang kasual.
Alhamdulillah, semester dua juga sudah selesai. Tugasan akademik semua sudah dihantar. Keputusan masih belum keluar. Mudah-mudahan lulus semuanya. Proposal disertasi juga sudah diterima dan diluluskan oleh jabatan. Kini tiba masa yang kritikal untuk saya menulis disertasi. 6 bab perlu disempurnakan. Saya diberi masa 2 bulan oleh penyelia untuk menyelesaikan pembacaan ke atas kitab al-Tariqah al-Muhammadiyyah oleh Birgivi Mehmed Efendi serta mencerakinkan isi kandungannya.
SUMMER SCHOOL DI ISTANBUL
IBA OTTOMAN CULTURE AND HISTORY SUMMER SCHOOL
Tanpa disangka-sangka, satu lagi rezeki akademik datang menggolek.
Saya telah menerima tawaran untuk menyertai Summer School yang dianjurkan oleh Istanbul Sciences Academy (IBA) di Istanbul. Program ini asalnya dibuka hanya kepada pelajar USA, tetapi kemudiannya ditawarkan ke peringkat antarabangsa. Persaingan begitu sengit kerana hanya 20 kerusi yang ditawarkan untuk calon seluruh dunia. Saya juga menghantar borang pada hari penutup permohonan berbekalkan keputusan peperiksaan semester 1, surat sokongan penyelia dan proposal disertasi.
Program ini merupakan sebuah kursus intensif yang dianjurkan oleh IBA untuk memberi latihan akademik dan penyelidikan kepada pengkaji-pengkaji sejarah Daulah Uthmaniah membabitkan kursus Bahasa Turki Uthmaniah (Osmanlica), Ottoman Art and Culture, Ottoman Political History, Ottoman Social and Economic Life, Ottoman History of Science and Thought.
Insha Allah saya akan berlepas ke Istanbul pada 10 Ogos 2013 akan datang dan akan berada di sana selama kira-kira tiga minggu. Semoga kursus ini mengukuhkan keupayaan akademik saya, bukan sekadar untuk menyempurnakan pengajian sarjana yang dijadualkan tamat pada Jun 2014, malah untuk peringkat doktor falsafah dan jika ada rezeki, menjadi ahli akademik yang berbakti untuk ilmu dan ummah.
Sudah tentu, pengorbanan besar adalah di balik tabir semua ini. Kesabaran isteri dan anak-anak sama ada ketika melayan stress memuncak saya, mahu pun semasa pemergian ke Istanbul tempoh hari dan kali ini. Saya tiada perkataan untuk mengungkapkannya, kecuali sejuta penghargaan, dan segunung doa agar Allah merahmati kami sekeluarga.
Program Summer School ini disertakan bersamanya biasiswa untuk yuran program, penginapan, makan minum, kos seminar, dan lawatan-lawatan yang diadakan sepanjang pengajian. Peserta dikehendaki menyediakan sendiri tambang penerbangan ke Istanbul, takaful kesihatan dan perbelanjaan poket untuk diri sendiri dan membeli buku-buku berdasarkan keperluan masing-masing.
Semoga Allah murahkan rezeki dan membantu mengekalkan istiqamah saya dalam menyempurnakan pengajian kali ini. Demikian juga buat rakan-rakan sepengajian saya yang saya kasihi semua.
Previous Antara Orang Agama Dan Orang Beragama
Next Generasi Y Teruji Kesetiaannya
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
19/07/2013 at 2:31 AM
Semoga berjaya, ustaz. Bukan senang sambung belajar semasa sudah berkeluarga. Harap ustaz dapat sampai ke cita2 ustaz.
19/07/2013 at 5:37 AM
19/07/2013 at 7:03 AM
Semoga Ustaz terus memecut ke garisan penamat. Semoga Allah memurahkan rezeki Ustaz.
19/07/2013 at 2:41 PM
Āmīn, terima kasih ustaz. Perjalanan masih jauh. Namun sentiasa membawa bekalan yang ustaz bekalkan selama ini
19/07/2013 at 7:51 AM
Semoga Allah permudahkan perjalanan di sana. balik nanti kena buat liqa’ kongsi pengalaman 3minggu di sana. tentu sangat2 menarik…
19/07/2013 at 2:40 PM
Terima kasih ustaz. Balik nanti insha Allah kita buat kuliah bersiri untuk topik Daulah Uthmaniah, ok tak?
19/07/2013 at 8:36 AM
Selamat maju jaya Ustaz. Menarik sekali saya baca liku perjalanan akademik Ustaz. Moga Allah permudahkan. Ameen.
19/07/2013 at 2:42 PM
Āmīn. Terima kasih sahabat. Semoga Allah maqbulkan doa sahabat-sahabat yang soleh
19/07/2013 at 12:42 PM
Syukur & tahniah Ustaz, kerana terpilih menyertai kursus IBS. Semoga perjalanan pengajian ustaz dipermudahkan oleh-NYA. Di harap ilmu yang diperoleh dapat di kongsi bersama. Insya Allah.
19/07/2013 at 2:43 PM
Āmīn. Terima kasih sahabat. Semoga Allah maqbulkan doa sahabat-sahabat yang soleh. Erti hidup pada memberi dan terus berkongsi
19/07/2013 at 2:46 PM
Alhamdulillah dan tahniah ustaz.semoga dipermudahkan semua urusan ustaz.Semoga kembali nanti ustaz sudi berkongsi pengalaman di sana seperti mana ustaz kongsikan pengalaman di Turki dalam program Sembang Santai Secangkir Teh Pengubat Letih di UKM tak lama dulu.
19/07/2013 at 4:15 PM
oh.. 10hb Ogos.. Tahniah ustaz, Moga berjaya & meneruskan perjalanan dengan baik insyaAllah!
ustaz dah ilang di pesbuk.. 🙁
19/07/2013 at 11:21 PM
membawa diri, ke arah yang lebih baik mudah-mudahannya 🙂
19/07/2013 at 11:45 PM
Alhamdulillah, tahniah atas peluang ini ustaz. Semoga Allah mempermudahkan urusan dan cita-cita ustaz! Ameen.
Doakan juga zaujah ana berjaya dalam Viva first year (interim) pada Ogos ini ya ustaz, supaya beliau dapat meneruskan langkahan ke tahun kedua dan seterusnya.
Seeru ala barakatillah ya ustaz habib
22/07/2013 at 12:58 AM
Saya juga pelajar pasca siswazah sebagaimana ustaz. Agak lama tidak menjenguk Saifulislam.com kerana sibuk menyiapkan kerja-kerja penyelidikan. Dalam masa sama timbul gusar dalam hati kerana bakal menyambut zuriat pertama tidak beberapa lama lagi. Benar, menyambung pengajian pasca siswazah dalam keadaan berkeluarga amat mencabar.
Kadang-kala ada rasa mahu mengalah, namun, alhamdulillah membaca tulisan ustaz kali ini sedikit sebanyak mengingatkan saya penerangan ustaz berkenaan konsep ‘nafar’ ke medan ilmu dalam buku ustaz sebelum ini.
InshaAllah, kejayaan yang kita cari ini bukan sekadar segulung ijazah, tetapi nilai dan pengalaman yang kita tempuh.
Terima kasih ustaz kerana berkongsi, semoga Allah merahmati Ustaz sekeluarga.
23/07/2013 at 12:31 PM
Semoga Ust Hasrizal (Dr. to be) berjaya hendaknya. Kami sentiasa mendoakan.
18/02/2014 at 5:02 PM
Ustaz, saya mahfuzah ingin menyambung pelajaran dalam bidang tamadun islam dan masih mencari universiti yang sesuai. Untuk pengetahuan, saya memegang ijazah sains pentadbiran dan memang tiada latar belakang khusus dalam pengajian islam kecuali semasa disekolah menengah dulu. Sejak dulu saya memang berminat dalam bidang sejarah namun, keinginan untuk belajar dalam pengajian tamadun islam membuak apabila membaca buku kisah ahmad ammar yang meninggal di bumi turki. Harap ustaz boleh memberikan sedikit komen atau panduan dalam niat saya untuk mempelajari bidang tamadun islam.
18/02/2014 at 7:30 PM
Waalaikum al-salam WBT. Ada dua tempat di Malaysia yang boleh saya cadangkan iaitu Masters of Human Sciences in History and Civilization di Universiti Islam Antarabangsa Malaysia (kampus Gombak). UIAM boleh menerima pelajar yang latar belakang pendidikannya berbeza bidang, asalkan pelajar mengambil beberapa subjek pra syarat tambahan sebagaimana yang akan mereka tentukan.
Keduanya ialah institusi baru iaitu CASIS di UTM Jalan Semarak. Saya tiada banyak maklumat, namun saya yakin institusi ini juga sesuai dengan hajat saudari.
09/04/2014 at 2:08 AM
bagaimana untuk memhon biasiwa kerajaan turk dalam kos ottoan history.terima kasih
Pingback: Menyertai ‘Ottoman Culture and History Summer School’ di Istanbul | ilmupena
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved